SOTEORPO (ikärajaton)
2026-09-18 14:00 UTC | Teatteri Avoimet Ovet
Markku ja Pirjo odottavat eläkepäiviään täynnä yhteisiä suunnitelmia. Arki alkaa kuitenkin murentua, kun Pirjo huomaa Markun käytöksessä huolestuttavia muutoksia: muistamattomuutta, äkillisiä tunteenpurkauksia ja hallitsematonta toimintaa. Aviokriisin kärjistyessä Markku saa Alzheimer-diagnoosin – ja Pirjon elämä muuttuu peruuttamattomasti. Hänestä tulee omaishoitaja.

Minna Lindgrenin samannimiseen romaaniin perustuva Soteorpo on humoristinen mutta armoton kuvaus muistisairauden vaikutuksista parisuhteeseen ja yksilön asemaan yhteiskunnassa. Arjen raadollisuus – vaipanvaihdot, väkivalta ja julkinen nöyryytys – ajaa pariskunnan yhä kauemmas muista ihmisistä ja kohti todellisuutta, jossa rajat järjen ja epätoivon välillä hämärtyvät.

Esitys on yhtä aikaa henkilökohtainen tragedia ja yhteiskunnallinen satiiri. Se nostaa esiin kysymyksiä hoivajärjestelmän toimivuudesta ja byrokratian absurdiudesta: mitä tapahtuu, kun järjestelmät toimivat vain paperilla?

Näyttämöteos hyödyntää myös dokumentaarista aineistoa todellisten omaishoitajien arjesta. Materiaali on kerätty Sairaan hyvä -hankkeen kautta yhteistyössä Omaishoitajaliiton ja Muistiliiton kanssa.

Kesto n. 2,5 h sis. väliajan.

Suurin osa näytännöistä on anniskelunäytäntöjä K18, joissa lasin saa viedä saliin. Ikärajattomia esityksiä ovat pe 18.9. klo 14, ke 23.9. 18.30, pe 6.11. klo 14 ja pe 20.11. klo 14.

Näytäntöjä 19.9. ja 21.11. ennen pidetään Näytelmä tutuksi -keskustelu, kesto n. 20 min.
Näytäntöjen 3.10. ja 7.11. jälkeen salissa pidetään Tekijät tutuiksi -keskustelu, kesto n. 20 min.

Rooleissa: Ella Pyhältö, Heikki Kujanpää
Alkuperäisromaani: Minna Lindgren
Dramatisointi ja ohjaus: Hanna Kirjavainen
Skenografia ja videosuunnittelu: Suvi Saari
Äänisuunnittelu: Janne Saarinen, Satu Lankinen, Hanna Kirjavainen
Muusikko: Satu Lankinen

Visit event in our website: Tapahtumainfo.fi (https://tapahtumainfo.fi/tapahtuma/2026/09/soteorpo-ikarajaton/445949)
